2020. gada 20. maijā Rīkojums Nr. 277

Rīgā (prot. Nr. 34 37. §)

**Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem"**

1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Labklājības ministrijai (Valsts sociālās apdrošināšanas aģentūrai) finansējumu, kas nepārsniedz 4 324 233 *euro*, tai skaitā:

1.1. 4 291 200 *euro*, lai atbilstoši Ministru kabineta 2009. gada 22. decembra noteikumu Nr. 1609 "[Noteikumi par bērna kopšanas pabalsta un piemaksas pie bērna kopšanas pabalsta un vecāku pabalsta par dvīņiem vai vairākiem vienās dzemdībās dzimušiem bērniem apmēru, tā pārskatīšanas kārtību un pabalsta un piemaksas piešķiršanas un izmaksas kārtību](https://likumi.lv/ta/id/202854-noteikumi-par-berna-kopsanas-pabalsta-un-piemaksas-pie-berna-kopsanas-pabalsta-un-vecaku-pabalsta-par-dviniem-vai-vairakiem-vie...)" 16.7 punktam laikā, kamēr visā valstī ir izsludināta ārkārtējā situācija sakarā ar Covid-19 izplatību, nodrošinātu bērna kopšanas pabalsta izmaksu 171 *euro* apmērā mēnesī personai, kura kopj bērnu vecumā no pusotra gada līdz diviem gadiem, un piemaksu pie bērna kopšanas pabalsta 171 *euro* apmērā mēnesī personai, kura kopj dvīņus vai vairākus vienās dzemdībās dzimušus bērnus vecumā no pusotra gada līdz diviem gadiem;

1.2. 33 033 *euro*, lai segtu izdevumus saistībā ar sociālās apdrošināšanas informācijas sistēmas (SAIS) funkcionalitātes nodrošināšanu.

2. Labklājības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" atbilstoši nepieciešamajam apmēram.

Ministru prezidents A. K. Kariņš

Labklājības ministre R. Petraviča